रेवाड़ी. रेलवे प्रशासन द्वारा रींगस में आयोजित खाटू श्याम मेले में होने वाली भारी भीड़ को देखते हुए यात्रियों की सुविधा के लिए फुलेरा से रेवाड़ी के बीच मेला स्पेशल रेलसेवा का संचालन किया जा रहा है। उत्तर पश्चिम रेलवे के मुख्य जनसंपर्क अधिकारी तरुण जैन के अनुसार गाड़ी संख्या 09701 रेलसेवा 4 मार्च से 10 मार्च तक फुलेरा से सुबह 7.10 बजे रवाना होकर 11.20 बजे रेवाड़ी पहुंचेगी। इसी प्रकार गाड़ी संख्या 09702 रेलसेवा 4 मार्च से 10 मार्च तक रेवाड़ी से दोपहर 1.15 बजे रवाना होगी तथा शाम 6.05 बजे फुलेरा पहुंचेगी। इस गाड़ी में 13 द्वितीय साधारण श्रेणी व 2 गार्ड डिब्बों सहित कुल 15 डिब्बे होंगे।
इन स्टेशनों पर रुकेगी मेला स्पेशल
इन दो स्टेशनों के बीच यह ट्रेन 11 स्टेशनों पर रुकेगी। इसका ठहराव रेनवाल, बधाल, रींगस, श्रीमाधोपुर, कांवट, नीम का थाना, डाबला, नारनौल अटेली, कुंड व खोरी स्टेशनों पर होगा।
5 को चलेगी खोरी तक
5 मार्च को रेवाड़ी स्टेशन पर नॉन इंटरलॉकिंग कार्य के कारण यह मेला स्पेशल ट्रेन रेवाड़ी के स्थान पर खोरी तक ही संचालित हाेगी तथा यहां से वापस फुलेरा के लिए चली जाएगी।
सप्ताह में 3 दिन चलेगी अजमेर-रेवाड़ी-दिल्ली कैंट
यात्रियों की सुविधा के लिए रेवाड़ी होते हुए अजमेर से दिल्ली कैंट के बीच स्पेशल रेलसेवा का संचालन किया जा रहा है। गाड़ी संख्या 09627 त्रि-साप्ताहिक सुपरफास्ट किराया स्पेशल रेल सेवा 6 मार्च से 18 मार्च तक (06 ट्रिप) अजमेर से प्रत्येक सोमवार, बुधवार व शनिवार को सुबह 5.45 बजे रवाना होगी तथा नारनौल होते हुए सुबह 10.10 बजे रेवाड़ी आएगी। यहां से चलकर 11.05 बजे दिल्ली कैंट पहुंचेगी। इसी प्रकार गाड़ी संख्या 09628 रेलसेवा 6 मार्च से 18 मार्च तक (06 ट्रिप) दिल्ली कैंट से प्रत्येक सोमवार, बुधवार एवं शनिवार को ही शाम 4 बजे रवाना होकर और 5.23 बजे रेवाड़ी आएगी। इसके बाद यहां से रवाना होकर 10.25 बजे अजमेर पहुंचेगी
hin_Deva hin_Deva hin_Deva hin_Deva hin_Deva awa_Deva hin_Deva